
REFERAT

pentru avizarea  Planului Urbanistic de Detaliu: „Ansamblu de locuinţe colective  si servicii” str. Ion Ionescu de la Brad nr.11,Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22007-004045/18.07.2007, prin  care se solicită avizarea din punct de vedere urbanistic a Planului Urbanistic de Detaliu „Ansamblu de locuinţe colective  si servicii” str. Ion Ionescu de la Brad nr.11, Timişoara

Având în vedere cerinţele Certificatului de Urbanism nr. 1002 din 22.02.2007.
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Ansamblu de locuinţe colective si servicii” strada Ion Ionescu de la Brad nr.11, Timişoara.

Terenul studiat este situat în intravilanul municipiului Timişoara, în partea de nord la limita cu teritoriul administrativ al comunei Dumbraviţa. Parcela, cu front la strada Ion Ionescu de la Brad şi la strada Constructorilor, este situată în apropierea intersecţiei străzii Ion Ionescu de la Brad cu strada Holdelor.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit pentru care este necesar avizul Consiliului Judeţean Timiş.
Conform P.U.Z. aprobat prin H.C.L. nr. 186/2003, amplasamentul se încadrează în prezent în subzona rezidenţială propusă cu cladiri P, P+1E, P+2E.Documentaţia este iniţiată de beneficiarul S.C. CRISTIAN ANDRONIC S.R.L. şi elaborată de S.C. ARHITECT TRIMBITAS S.R.L., Timişoara, proiect nr. 33/2006.
Terenul aflat în proprietatea S.C. ANDRONIC CRISTIAN S.R.L. este identificat prin C.F. nr. 2147 Timisoara, nr. cadastral 2206/1-2207-2208/1 în suprafaţă de 13.836 mp. 
Terenul este identificat pe planul Primăriei cu adresa strada Ion Ionescu de la Brad nr.11 cu o suprafaţă de 13.836 mp. Acesta are o formă neregulată si se invecineaza in partea dreapta cu incinta B.J.A.T.M.–ului, iar in partea stanga cu proprietate privată a lui S.C. VALERAM S.R.L. La nord si la sud este delimitat de strazi, str. Constructorilr si str. Ion Ionescu de la Brad. 

Terenul este în prezent liber, fiind ocupat doar de o casă parter, în suprafaţa de 111,10 mp, ce se va refunctionaliza si restaura.Documentaţia are drept obiectiv realizarea unui ansamblu cu locuinţe colective şi servicii cu regim de inaltime variabil, ajungand pana la D+P+6E+Penthouse, pentru zona situata spre str. Constructorilor, strada ce face parte din viitorul Inel IV de circulatie.

     
Accesul pietonal şi rutier la obiectivele propuse, se va asigura de pe strada Ion Ionescu de la Brad precum şi de pe strada Constructorilor. Se vor mai propune drumuri de incintă în interiorul terenului aflat în discutie, ce vor permite interventia maşinilor pompierilor. Se va ţine cont şi de posibilitatea de dezvoltare ulterioară a zonei prin realizarea unui drum de 16m ce va traversa transversal terenul, între depoul R.A.T.T. şi prelungirea strazii Holdelor. 

Ansamblul de locuinţe colective propus, va fi divizat în doua zone de noua strada propusă.

 ZONA 1 – se dezvoltă între strada Ion Ionescu de la Brad şi noua strada. In această zonă, intervenţiile propuse constau in realizarea de locuinţe colective distribuite în două blocuri cu un total de 6 case de scară ce vor conţine un total de 60 apartamente, cu 1, 2 si 3 camere. Regimul de înalţime propus pentru ZONA 1 este de D+P+2E+Penthouse. 

Tot în această zonă, cladirea existenta pe teren, va fi integrată într-o cladire de servicii propusă, cu un regim de înalţime de P+2E+M. Ea va putea acomoda în viitor funcţiuni necesare ansamblului de locuinţe: cabinet stomatologic, gradiniţă, farmacie, etc.

Se vor realiza locuri de parcare atât la nivelul terenului în exteriorul clădirilor cât şi in garaje individuale, la demisolului clădirilor. 

Incinta se va amenaja cu spaţii verzi, locuri de joacă pentru copii, alei, platforme de gospodarie comunală.

ZONA 2 – se dezvolta între noua stradă transversală şi strada Constructorilor. În această zonă se propune mobilarea terenului cu locuinţe colective dispuse în 3 case de scară, cu un regim de înalţime variabil, de la D+P+5E, la D+P+6E şi D+P+6E+Penthouse, conţinând un total de 176 apartamente, cu 1, 2, 3 si 4 camere.

Soluţia urbanistică propusă, urmăreşte crearea unui accent volumetric spre strada Constructorilor - viitorul Inel IV, spre care s-a orientat corpul de cladire cu regim de înalţime maxim: D+P+6E+Penthouse.

Ansamblul propune un total de  236 apartamente, cu un total estimat de 371 locatari. 

Se vor asigura parcari la nivelul terenului şi parcaje colective la demisolul clădirilor în conformitate cu Avizul Comisiei de Circulaţie nr.TH2007-003151/05.07.2007. 

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G., aprobat prin HCL nr. 157/05.08.2002.

Autorizaţia de Construire se va emite doar după ce suprafaţele de teren afectate de drumuri vor deveni domeniul public.

Indicii propuşi prin documentaţie sunt:

POT max = 28 %

CUT max = 2

REGIMUL DE INALTIME MAXIM - pentru ZONA 1 va fi de D+P+2E+Penthouse.
 - pentru ZONA 2 va fi de D+P+6E+Penthouse
La realizarea costrucţiilor se vor respecta  toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile cerute prin Certificatul de Urbanism, in conformitate cu legislatia in vigoare si Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu „Ansamblu de locuinţe colective si servicii” str. Ion Ionescu de la Brad nr.11, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

